b"\n_START_ARTICLE_\nGlenkinchie\n_START_SECTION_\nZgodovina\n_START_PARAGRAPH_\nDestilarna je bila ustanovljena leta 1825, prva lastnika pa sta bila brata John in George Rate. Destilarna se je sprva imenovala Milton Distillery, preimenovana pa je bila najverjetneje v letu 1837. Novo ime je skovanka besed glen (dolina) in kinchie, ki je popa\xc4\x8denka besede De Quincy, kakor so se pisali prvotni lastniki zemlji\xc5\xa1\xc4\x8da, na katerem je zrasla destilarna._NEWLINE_Od leta 1969 destilarna ne pripravlja ve\xc4\x8d lastnega slada za viski, su\xc5\xa1ilnica pa je bila v istem letu preurejena v muzej. Danes pa je ta destilarna ena od zadnjih treh, ki \xc5\xa1e delujejo v tem delu \xc5\xa0kotske in spada pod koncern Diageo.\n_START_SECTION_\nPolnitve\n_START_PARAGRAPH_\nGlenkinchie polnijo v starosti 10 in 14 let in je od leta 1989 eden od glavnih predstavnikov \xc5\xa1kotskih single malt viskijev._NEWLINE_10 letni Glenkinchie je tipi\xc4\x8den sve\xc5\xbe viski \xc5\xa1kotskega ni\xc5\xbeavja. Ima sadni vonj z rahlim podtonom poko\xc5\xa1ene trave in blagim okusom po \xc5\xa1oti._NEWLINE_14 letni Distiller's Edition pa je viski, ki je dozorel v sodih, v katerih je pred tem le\xc5\xbeal sherry Amontillado. Tako se tipi\xc4\x8dna sve\xc5\xbeina viskija pome\xc5\xa1a s prefinjenim priokusom sherryja, kar ustvari neponovljivo kombinacijo."